# CONVENŢIE – CADRU (ACORD TRIPARTIT)

**privind efectuarea stagiului de practică în cadrul programelor de studii   
universitare de licenţă în anul universitar 2020-2021**

Prezenta convenţie-cadru se încheie între:

* Instituţia de învăţământ superior: **Facultatea de Stiințe Aplicate**  (denumită în continuare **organizator de practică**), din cadrul **Universității POLITEHNICA din București,** reprezentată de Decan, Prof. Dr. Emil PETRESCU, adresa organizatorului de practică: Bd. Splaiul Independenței, nr. 313, Sector 6, București, tel. 021 4029630, Corp BN, e-mail: [decanat.fsa@upb.ro](mailto:decanat.fsa@upb.ro),
* Societatea comercială, instituţia centrală ori locală, persoana juridică .............................................. (denumită în continuare **partener de practică**), reprezentată de (numele şi calitatea) dl/dna ....................................................... adresa partenerului de practică: ...................................................... adresa unde se va desfăşura stagiul de practică ................... tel. .........................., e-mail: ………………,
* Student ........................................................................... (denumit în continuare **practicant**) CNP ................................................, data naşterii ................................., locul naşterii ...................., cetăţean ..............., paşaport (dacă este cazul) ................................................, permisul de şedere (dacă este cazul) ......................., adresa de domiciliu ...................................................................., adresa unde va locui pe durata desfăşurării stagiului de practică .............................................., înscris în anul universitar 2020-2021, Universitatea Politehnica din BucureștiFacultatea de Stiințe Aplicate , grupa ............... e-mail: ......................, telefon: ............

DEFINIȚII:

Conform Legii nr. 677/2001, cu modificările ulterioare, părțile agrează următoarele definiții:

**Date cu caracter personal** - desemnează orice informaţii (orice suită de caractere, semne, cifre sau litere) referitoare la o persoană fizică identificată sau identificabilă („persoană vizată”). Este considerată a fi o „persoană fizică identificabilă” o persoană fizică ce poate fi identificată, direct sau indirect, în special prin referire la un element de identificare, cum ar fi: un nume, un număr de identificare, date de localizare, un identificator online, sau la unul sau mai multe elemente specifice, proprii identităţii sale fizice, fiziologice, genetice, psihice, economice, culturale sau sociale;

**Prelucrare** - desemnează orice operaţiune sau orice ansamblu de operaţiuni efectuate asupra datelor cu caracter personal sau aupra seturilor de date cu caracter personal, cu sau fără utilizarea de mijloace automatizate, cum ar fi: colectarea, înregistrarea, organizarea, structurarea, stocarea, adaptarea sau modificarea, extragerea, consultarea, utilizarea, divulgarea prin transmisie, difuzarea sau orice altă formă de punere la dispoziție, apropierea sau interconectarea, limitarea, ștergerea sau distrugerea acestora;

**Operator** - desemnează Partea, care stabilește scopurile și mijloacele de prelucrare a datelor cu caracter personal;

Atunci când prelucrează date cu caracter personal în legătură cu prezentul contract, fiecare Parte se obligă să se conformeze cu legislația aplicabilă privind protecția datelor cu caracter personal, incluzând, dar fără a se limita la, prevederile Regulamentului nr. 679 din 27 aprilie 2016 al Parlamentului European și al Consiliului Uniunii Europene privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Directiva), legislația de punere în aplicare și deciziile pe care autoritatea de supraveghere din România (ANSPDCP) le poate emite din când în când în legătură cu acestea.

Universitatea POLITEHNICA din București este înregistrată ca operator de date cu caracter personal sub numărul 3291, potrivit Legii nr. 677/2001 privind prelucrarea datelor cu caracter personal și liberă circulație a acestor date.

**Art. 1.** Obiectul convenţiei-cadru

(1) Convenţia-cadru stabileşte cadrul în care se organizează şi se desfăşoară stagiul de practică în vederea consolidării cunoştinţelor teoretice şi pentru formarea abilităţilor, spre a le aplica în concordanţă cu specializarea pentru care se instruieşte, efectuat de practicant.

(2) Stagiul de practică este realizat de practicant în vederea dobândirii competenţelor profesionale menţionate în portofoliul de practică, parte integrantă a prezentei convenţii-cadru.

(3) Modalităţile de derulare şi conţinutul stagiului de pregătire practică sunt descrise în prezenta convenţie-cadru şi în portofoliul de practică cuprins în anexa la prezenta convenţie-cadru.

**Art. 2.** Statutul practicantului

Practicantul rămâne, pe toată durata stagiului de pregătire practică, student al instituţiei de învăţământ superior.

**Art. 3.** Durata şi perioada desfăşurării stagiului de practică

(1) Stagiul de practică va avea durata de 180 ore / 360 ore.

(2) Perioada desfăşurării stagiului de practică este cuprinsă în intervalul 15 iunie 2021 – 26 septembrie 2021.

**Art. 4.** Plata şi obligaţiile sociale

(1) Pe perioada de practică, partenerul de practică îl poate angaja pe practicant, conform legislației în vigoare, pe baza unui contract pe durată determinată, prin negocierea remunerației. În cazul curent, stagiul de pregătire practică (se elimină situația necorespunzătoare):

- Se efectuează în cadrul unui contract de muncă, cei doi parteneri putând să beneficieze de prevederile Legii nr. 72/2007 privind stimularea încadrării în muncă a elevilor și studenților;

- Nu se efectuează în cadrul unui contract de muncă.

(2) În cazul angajării ulterioare, perioada stagiului nu va fi considerată ca vechime în cazul în care convenția nu se derulează în cadrul unui contract de muncă.

(3) Practicantul nu poate pretinde un salariu din partea partenerului de practică, cu excepţia situaţiei în care practicantul are statut de angajat.

(4) Partenerul de practică poate totuși acorda practicantului o indemnizaţie, gratificare, primă sau avantaje în natură. Acestea vor fi specificate la art. 12.

**Art. 5.** Responsabilităţile practicantului

(1) Practicantul are obligaţia ca pe durata derulării stagiului de practică să respecte programul de lucru stabilit şi să execute activităţile specificate de tutore în conformitate cu portofoliul de practică, în condiţiile respectării cadrului legal cu privire la volumul şi dificultatea acestora.

(2) Pe durata stagiului, practicantul respectă regulamentul de ordine interioară al partenerului de practică. În cazul nerespectării acestui regulament, conducătorul partenerului de practică îşi rezervă dreptul de a anula convenţia-cadru, după ce în prealabil a ascultat punctul de vedere al practicantului şi al tutorelui şi a înştiinţat conducătorul instituţiei de învăţământ unde practicantul este înscris şi după primirea confirmării de primire a acestei informaţii.

(3) Practicantul are obligaţia de a respecta normele de securitate şi sănătate în muncă pe care şi le-a însuşit de la reprezentantul partenerului de practică înainte de începerea stagiului de practică.

(4) De asemenea, practicantul se angajează să nu folosească, în niciun caz, informaţiile la care are acces în timpul stagiului despre partenerul de practică sau clienţii săi, pentru a le comunica unui terţ sau pentru a le publica, chiar după terminarea stagiului, decât cu acordul respectivului partener de practică.

**Art. 6.** Responsabilităţile partenerului de practică

(1) Partenerul de practică va stabili un tutore pentru stagiul de practică, selectat dintre salariaţii proprii şi ale cărui obligaţii sunt menţionate în portofoliul de practică, parte integrantă a convenţiei-cadru.

(2) În cazul nerespectării obligaţiilor de către practicant, tutorele va contacta cadrul didactic supervizor, aplicându-se sancţiuni conform regulamentului de organizare şi funcţionare al instituţiei de învăţământ superior.

(3) Înainte de începerea stagiului de practică, partenerul are obligaţia de a face practicantului instructajul cu privire la normele de securitate, protecție şi sănătate în muncă, în conformitate cu legislaţia în vigoare. Printre responsabilităţile sale, partenerul de practică va lua măsurile necesare pentru securitatea, protecția şi sănătatea în muncă a practicantului, precum şi pentru comunicarea regulilor de prevenire asupra riscurilor profesionale.

(4) Partenerul de practică trebuie să pună la dispoziţia practicantului toate mijloacele necesare pentru dobândirea competenţelor precizate în portofoliul de practică.

(5) Partenerul de practică are obligaţia de a asigura practicanţilor accesul liber la serviciul de medicina muncii, pe durata derulării pregătirii practice.

**Art. 7.** Obligaţiile organizatorului de practică

(1) Organizatorul de practică desemnează un cadru didactic supervizor, responsabil cu planificarea, organizarea şi supravegherea desfăşurării pregătirii practice. Cadrul didactic supervizor, împreună cu tutorele desemnat de partenerul de practică stabilesc tematica de practică şi competenţele profesionale care fac obiectul stagiului de pregătire practică.

(2) În cazul în care derularea stagiului de pregătire practică nu este conformă cu angajamentele luate de către partenerul de practică în cadrul prezentei convenţii, conducătorul instituţiei de învăţământ superior (organizator de practică) poate decide întreruperea stagiului de pregătire practică conform convenţiei-cadru, după informarea prealabilă a conducătorului partenerului de practică şi după primirea confirmării de primire a acestei informaţii.

(3) În urma desfăşurării cu succes a stagiului de practică, organizatorul va acorda practicantului numărul de credite specificate în prezentul contract, ce vor fi înscrise şi în Suplimentul la diplomă, potrivit reglementărilor Europass (Decizia 2.241/2004/CE a Parlamentului European şi a Consiliului).

**Art. 8.** Persoane desemnate de organizatorul de practică şi partenerul de practică

(1) Tutorele (persoana care va avea responsabilitatea practicantului din partea partenerului de practică):

Dl/Dna .......................................................

Funcţia .................................

Telefon ........................................E-mail ................................................

(2) Cadrul didactic supervizor, responsabil cu urmărirea derulării stagiului de practică din partea organizatorului de practică:

Dl/Dna ......................................................

Funcţia ........................................

Telefon ....................................... E-mail ...................................................

**Art. 9.** Evaluarea stagiului de pregătire practică prin credite transferabile.

Numărul de credite transferabile ce vor fi obţinute în urma desfăşurării stagiului de practică este de **6**.

**Art. 10.** Raportul privind stagiul de pregătire practică

(1) În timpul derulării stagiului de practică, tutorele împreună cu cadrul didactic supervizor vor evalua practicantul în permanenţă, pe baza unei fişe de observaţie/evaluare. Vor fi evaluate atât nivelul de dobândire a competenţelor profesionale, cât şi comportamentul şi modalitatea de integrare a practicantului în activitatea partenerului de practică (disciplină, punctualitate, responsabilitate în rezolvarea sarcinilor, respectarea regulamentului de ordine interioară al întreprinderii/instituţiei publice, etc.).

(2) La finalul stagiului de practică, tutorele elaborează un raport, pe baza evaluării nivelului de dobândire a competenţelor de către practicant. Rezultatul acestei evaluări va sta la baza notării practicantului de către cadrul didactic supervizor.

(3) Periodic şi după încheierea stagiului de practică, practicantul va prezenta un caiet de practică care va cuprinde:

● denumirea modulului de pregătire;

● competenţe exersate;

● activităţi desfăşurate pe perioada stagiului de practică;

● observaţii personale privitoare la activitatea depusă.

**Art. 11.** Sănătatea şi securitatea în muncă.

Protecţia socială a practicantului

(1) Practicantul anexează prezentului contract dovada asigurării medicale valabilă în perioada şi pe teritoriul statului unde se desfăşoară stagiul de practică. Dacă stagiile se desfășoară pe teritoriul României, studenții sunt asigurați prin efectul legii (art. 213 din Legea nr. 95/2006).

(2) Partenerul de practică are obligaţia respectării prevederilor legale cu privire la sănătatea şi securitatea în muncă a practicatului pe durata stagiului de practică.

(3) Practicantului i se asigură protecţie socială conform legislaţiei în vigoare. Ca urmare, conform dispoziţiilor Legii nr. 346/2002 privind asigurările pentru accidente de muncă şi boli profesionale, cu modificările şi completările ulterioare, practicantul beneficiază de legislaţia privitoare la accidentele de muncă pe toată durata efectuării pregătirii practice.

(4) În cazul unui accident suportat de practicant, fie în cursul lucrului, fie în timpul deplasării la lucru, partenerul de practică se angajează să înştiinţeze asigurătorul cu privire la accidentul care a avut loc.

**Art. 12.** Condiţii facultative de desfăşurare a stagiului de pregătire practică

(1) Indemnizaţie, gratificări sau prime acordate practicantului, dacă este cazul:\_\_\_\_\_\_\_\_.

(2) Avantaje eventuale (plata transportului de la şi la locul desfăşurării stagiului de practică, tichete de masă, acces la cantina partenerului de practică etc.), dacă este cazul:\_\_\_\_\_\_\_.

(3) Alte precizări:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**Art. 13.** Prevederi finale

Alcătuit în triplu exemplar la data ........................., câte unul pentru fiecare parte.

|  |  |  |  |
| --- | --- | --- | --- |
|  | Decan - Instituţie de învăţământ superior (Organizator de practică) | Reprezentant - Societate comercială...........  (Partener de practică) | Student  (Practicant) |
| Numele şi prenumele | Prof.dr.Emil PETRESCU |  |  |
| Semnătura |  |  |  |
| Ştampila |  |  |  |
| Data |  |  |  |

Am luat cunoştinţă:

|  |  |  |
| --- | --- | --- |
|  | Cadru didactic supervizor | Tutore |
| Numele şi prenumele |  |  |
| Funcţia |  |  |
| Semnătura |  |  |
| Data |  |  |

ANEXĂ la convenţia-cadru

# PORTOFOLIU DE PRACTICĂ

**la Convenţia-cadru privind efectuarea stagiului de practică în cadrul programelor de studii universitare de licenţă**

1. **Durata totală a pregătirii practice**: 180 ore / 360 ore.
2. **Calendarul pregătirii**: 15 iunie 2021 – 26 septembrie 2021.
3. **Perioada stagiului, timpul de lucru şi orarul**: În conformitate cu planul de învățământ 2020-2021 de la organizatorul de practică, stagiul practicantului va cuprinde **180 ore** / **360 ore**. Cele 180 ore/ 360 ore vor fi distribuite, în condițiile legii, în zilele luni-vineri, maxim 8 ore/zi, în intervalul orar 08:00-20:00 (de precizat zilele de pregătire practică în cazul timpului de lucru parţial). Prezenţa la practică este obligatorie. În caz de boală sau alte cauze obiective, practica se recuperează, respectându-se durata, fără a perturba procesul de pregătire teoretică.

**4. Adresa unde se va derula stagiul de pregătire practică**:

.......................................................................................................................................

**5. Deplasarea în afara locului unde este repartizat practicantul vizează următoarele locaţii**:

Nu este cazul

**6. Condiţii de primire a studentului în stagiul de practică**:

Primirea studentului în stagiul de practică s-a realizat pe baza selecţiei efectuate de către partenerul de practică împreună cu organizatorul de practică.

**7. Modalităţi prin care se asigură complementaritatea între pregătirea dobândită de studentul în instituţia de învăţământ superior şi în cadrul stagiului de practică**:

Activităţile planificate în cadrul stagiului de practică sunt corelate cu cunoştinţele teoretice dobândite de către studenţi în primii 3 ani ai ciclului de licenţă.

Competenţele dobândite în cadrul stagiului de practică sunt în conformitate cu competenţele generale şi specifice corespunzătoare domeniului de studii parcurs de către studentul practicant.

**8. Numele şi prenumele cadrului didactic care asigură supravegherea pedagogică a practicantului pe perioada stagiului de practică**: ........................................................................

**9. Drepturi şi responsabilităţi ale cadrului didactic din unitatea de învăţământ – organizator al practicii, pe perioada stagiului de practică**:

* Asigură, împreună cu tutorele desemnat de partenerul de practică, planificarea, organizarea şi supravegherea desfăşurării activităţii de practică.
* Stabileşte, împreună cu tutorele desemnat de partenerul de practică, tematica de practică şi competenţele profesionale urmărite.
* Aduce la cunoștință studenţilor participanţi condiţiile şi cerinţele stagiului de practică, aşa cum sunt ele specificate de partenerul de practică.
* Asigură că derularea stagiului de practică este în acord cu angajamentele stabilite.

**10. Numele şi prenumele tutorelui desemnat de întreprindere care va asigura respectarea condiţiilor de pregătire şi dobândirea de către practicant a competenţelor profesionale planificate pentru perioada stagiului de practică**: .................................................

**11. Drepturi şi responsabilităţi ale tutorelui de practică desemnat de partenerul de practică**:

* Asigură, împreună cu cadrul didactic numit de către organizatorul de practică, planificarea, organizarea şi supravegherea desfăşurării activităţii de practică.
* Stabileşte, împreună cu cadrul didactic numit de către organizatorul de practică, tematica de practică şi competenţele profesionale urmărite.
* Instruieşte studentul practicant cu privire la normele de securitate, protectie şi sănătate în muncă, în conformitate cu legislaţia în vigoare.
* Pune la dispoziţia studentului practicant echipamente de protecţie şi instrumente specifice de lucru, acolo unde este cazul.
* Participă la evaluarea activității studentului prin eliberarea atestatului de practică.
* Are dreptul de a face parte din comisia de evaluare stabilită de către organizatorul de practică.
* Asigură că derularea stagiului de practică este în acord cu angajamentele stabilite.

**12. Definirea competenţelor care vor fi dobândite pe perioada stagiului de practică**

|  |  |  |  |  |  |
| --- | --- | --- | --- | --- | --- |
| Nr. | Competenţa | Modulul de pregătire | Locul de muncă | Activităţi planificate | Observaţii |
| 1 | Cunoaşterea, înţelegerea conceptelor, teoriilor şi metodelor de bază ale domeniului şi ale ariei de specializare, utilizarea lor adecvată în comunicarea profesională | Pregătire în domeniul Științe Inginerești Aplicate, programul de studii Matematică si Informatică Aplicate în Inginerie / Inginerie Fizică  *Reprezinta domeniul la care a fost admis studentul* | ................... | * *Descrierea pe scurt a activităţilor pe care le va desfăşura studentul în cadrul stagiului de practică* | *Activităţile se axează pe dezvoltarea personală şi profesională, interacţiune socială, autonomie şi responsabilitate* |

**13. Modalităţi de evaluare a pregătirii profesionale dobândite de practicant pe perioada stagiului de pregătire practică**:

Evaluarea pregătirii profesionale dobândite de practicant se va realiza pe baza:

* Atestatului de practică emis de către tutorele de practică;
* Prezentării raportului de practică în faţa unei comisii numite de către organizatorul de practică.

|  |  |  |  |
| --- | --- | --- | --- |
|  | Cadru didactic supervizor | Tutore | Practicant  (Student) |
| Numele şi prenumele |  |  |  |
| Funcţia |  |  |  |
| Semnătura |  |  |  |
| Data |  |  |  |